
VLÁDNY NÁVRH

Zákon
	
z ... 2026,

[bookmark: _GoBack]ktorým sa menia a dopĺňajú niektoré zákony v súvislosti s rozšírením rámca zavádzania a využívania automatizovaných vozidiel v Slovenskej republike

Národná rada Slovenskej republiky sa uzniesla na tomto zákone:

Čl. I

Zákon č. 8/2009 Z. z. o cestnej premávke a o zmene a doplnení niektorých zákonov v znení zákona č. 84/2009 Z. z., zákona č. 188/2009 Z. z., zákona č. 199/2009 Z. z., zákona č. 144/2010 Z. z., zákona č. 119/2011 Z. z., zákona č. 249/2011 Z. z., zákona č. 313/2011 Z. z., zákona č. 68/2012 Z. z., zákona č. 317/2012 Z. z., zákona č. 357/2012 Z. z., zákona č. 42/2013 Z. z., zákona č. 98/2013 Z. z., zákona č. 180/2013 Z. z., zákona č. 213/2013 Z. z., zákona č. 290/2013 Z. z., zákona č. 388/2013 Z. z., zákona č. 474/2013 Z. z., zákona č. 488/2013 Z. z., zákona č. 387/2015 Z. z., zákona č. 430/2015 Z. z., zákona č. 311/2016 Z. z., zákona č. 106/2018 Z. z., zákona č. 393/2019 Z. z., zákona č. 73/2020 Z. z., zákona č. 423/2020 Z. z., zákona č. 128/2021 Z. z., zákona č. 145/2021 Z. z., zákona č. 146/2021 Z. z., zákona č. 148/2021 Z. z., zákona č. 310/2021 Z. z., zákona č. 404/2021 Z. z., zákona č. 406/2021 Z. z., zákona č. 455/2021 Z. z., zákona č. 508/2021 Z. z., zákona č. 98/2022 Z. z., zákona č. 179/2022 Z. z., zákona č. 181/2022 Z. z., zákona č. 246/2022 Z. z., zákona č. 366/2022 Z. z., zákona č. 429/2022 Z. z., zákona č. 48/2023 Z. z., zákona č. 42/2024 Z. z., zákona č. 160/2024 Z. z., zákona č. 177/2024 Z. z., zákona č. 307/2024 Z. z., zákona č. 357/2024 Z. z., zákona č. 364/2024 Z. z., zákona č. 140/2025 Z. z., zákona č. 150/2025 Z. z., zákona č. 314/2025 Z. z., zákona č. 315/2025 Z. z. a zákona č. 384/2025 Z. z. sa mení takto:


V § 5 odsek 6 znie: 
„(6) Osoba, ktorá vykonáva dohľad nad vozidlom, ktoré na jazdu využíva automatizovaný systém riadenia, je povinná spĺňať požiadavky podľa osobitného predpisu.15a) Táto osoba je povinná včas a bezpečne prevziať vedenie vozidla na výzvu automatizovaného systému riadenia alebo, ak to vyžadujú okolnosti, aj bez tejto výzvy, a to prípadne aj na diaľku; na tento účel je povinná sledovať situáciu v cestnej premávke a smie viesť len jedno plne automatizované vozidlo súčasne.“.

Poznámka pod čiarou k odkazu 15a:
„15a) § 49a ods. 7 a 8 zákona č. 106/2018 Z. z. v znení zákona č. .../2026 Z. z.“.“

Čl. II

Zákon č. 56/2012 Z. z. o cestnej doprave v znení zákona č. 317/2012 Z. z., zákona č. 345/2012 Z. z., zákona č. 133/2013 Z. z., zákona č. 180/2013 Z. z., zákona č. 388/2013 Z. z., zákona č. 123/2015 Z. z., zákona č. 259/2015 Z. z., zákona č. 387/2015 Z. z., zákona č. 91/2016 Z. z., zákona č. 305/2016 Z. z., zákona č. 176/2017 Z. z., zákona č. 177/2018 Z. z., zákona č. 9/2019 Z. z., zákona č. 35/2019 Z. z., zákona č. 55/2019 Z. z., zákona č. 83/2019 Z. z., zákona č. 146/2019 Z. z., zákona č. 390/2019 Z. z., zákona č. 473/2019 Z. z., zákona č. 90/2020 Z. z., zákona č. 132/2021 Z. z., zákona č. 214/2021 Z. z., zákona č. 222/2021 Z. z., zákona č. 397/2021 Z. z., zákona č. 246/2022 Z. z., zákona č. 332/2023 Z. z. a zákona č. 162/2024 Z. z. sa mení a dopĺňa takto:

1. V § 2 ods. 1 sa nad slovo „schválené“ umiestňuje  odkaz 3aa.

Poznámka pod čiarou k odkazu 3aa znie: 
„3aa) Zákon č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov“. 

2. § 2 sa dopĺňa odsekom 7, ktorý znie:

„(7) Vodičom na účely tohto zákona sa rozumie vodič podľa osobitného predpisu4a).“. 

Poznámka pod čiarou k odkazu 4a znie: 
„4a) § 2 ods. 2 písm. w) zákona č. 8/2009 Z. z. v znení neskorších predpisov.“.

3. V § 29 ods. 1 písm. a) a g) sa na konci pripája čiarka a tieto slová: „to neplatí pri používaní plne automatizovaného vozidla podľa osobitného predpisu,46fa)“.

Poznámka pod čiarou k odkazu 46fa znie: 
„46fa) § 2 ods. 2 písm. ae) zákona č. 106/2018 Z. z. znení neskorších predpisov.“.

4. V § 29 ods. 1 sa vypúšťa písmeno i).

Doterajšie písmená j) až l) sa označujú ako i) až k).

5. V § 29 sa odsek 1 dopĺňa písmenom l), ktoré znie:

„l) pri používaní plne automatizovaného vozidla podľa osobitného predpisu46fa) zabezpečiť, aby mal prostredníctvom prevádzkovateľa podľa osobitného predpisu46ga) kontrolu nad osobou podľa osobitného predpisu.46gb)“.

Poznámky pod čiarou k odkazom 46ga a 46gb znejú: 

„46ga) § 49a zákona č. 106/2018 Z. z. v znení zákona č. .../2026 Z. z.
 46gb) § 2 ods. 2 písm. ak) zákona č. 106/2018 Z. z v znení zákona č. .../2026 Z. z.

6. V § 30 ods. 5 písm. c) a h) sa na konci pripája čiarka a tieto slová: „to neplatí pri používaní plne automatizovaného vozidla podľa osobitného predpisu,46fa)“.

7. Za § 32 sa vkladá § 32a, ktorý vrátane nadpisu znie:

„§ 32a
Používanie plne automatizovaného vozidla

(1) Prevádzkovateľ cestnej dopravy usadený v Slovenskej republike môže na vykonávanie osobnej alebo nákladnej dopravy použiť aj plne automatizované vozidlo podľa osobitného predpisu.46fa)

(2) Prevádzkovateľ cestnej dopravy je povinný vopred požiadať príslušný dopravný správny orgán o povolenie na používanie plne automatizovaného vozidla. Súčasťou žiadosti je určenie osoby, ktorá bude vykonávať kontrolu podľa osobitného predpisu46gb), a doklad o udelení licencie prevádzkovateľa plne automatizovaného vozidla, ak osobitný predpis neustanovuje inak.46j)

(3) Dopravný správny orgán môže na základe žiadosti prevádzkovateľa cestnej dopravy usadeného v Slovenskej republike povoliť používanie plne automatizovaného vozidla. Plne automatizované vozidlo musí byť evidované v Slovenskej republike, ak nejde o prenajaté plne automatizované vozidlo podľa tretej vety. Na plne automatizované vozidlo prenajaté z iného členského štátu sa vzťahujú podmienky doby prenájmu a počtu prenajatých vozidiel podľa § 32 ods. 4.

(4) V plne automatizovanom vozidle sa nemusí nachádzať doklad o udelení povolenia podľa § 5 ods. 1, doklad o licencii Spoločenstva podľa § 5 ods. 2 ani doklady podľa § 32 ods. 4, ak ide o vozidlo prenajaté z iného členského štátu; ak ide o vozidlo osobnej dopravy, v plne automatizovanom vozidle sa nemusia nachádzať ani doklady podľa osobitného predpisu.46k)

(5) Ak dopravný správny orgán povolí používanie plne automatizovaného vozidla, vedúci dopravy prevádzkovateľa cestnej dopravy je povinný poskytnúť súčinnosť orgánom odborného dozoru najmä vo vzťahu k prepravovaným osobám a tovaru.“.

Poznámky pod čiarou k odkazom 46j  a 46k znejú: 

„46j) Nariadenie Európskeho parlamentu a Rady (EÚ) 2018/858 z 30. mája 2018 o schvaľovaní motorových vozidiel a ich prípojných vozidiel, ako aj systémov, komponentov a samostatných technických jednotiek určených pre takéto vozidlá a o dohľade nad trhom s nimi, ktorým sa menia nariadenia (ES) č. 715/2007 a (ES) č. 595/2009 a zrušuje smernica 2007/46/ES (Ú. v. EÚ L 151, 14.6.2018) v platnom znení.
46k) Napríklad nariadenie (ES) č. 1073/2009 v platnom znení, zákon č. 332/2023 Z. z.“.
8. § 42 sa dopĺňa písmenom o), ktoré znie:

„o) rozhoduje o používaní plne automatizovaného vozidla podľa § 32a.“

9.  V § 48 ods. 1 písm. aa) sa slová „písm. j)“ nahrádzajú slovami „písm. i)“.

10. V § 48 sa odsek 1 dopĺňa písmenom aq), ktoré znie:

„aq) pri používaní plne automatizovaného vozidla podľa osobitného predpisu46fa) nezabezpečil, aby mal prostredníctvom prevádzkovateľa podľa osobitného predpisu46ga) kontrolu nad osobou podľa osobitného predpisu.46gb)“.

11. V § 48 sa odsek 2 dopĺňa písmenami e) a f), ktoré znejú:

„e) vykonáva osobnú dopravu alebo nákladnú dopravu plne automatizovaným vozidlom bez povolenia podľa § 32a,
f) neposkytuje súčinnosť orgánom odborného dozoru pri používaní plne automatizovaného vozidla.“.


Čl. III
Zákon č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení zákona č. 364/2019 Z. z., zákona č. 90/2020 Z. z., 
zákona č. 198/2020 Z. z., zákona č. 257/2020 Z. z., zákona č. 418/2020 Z. z., 
zákona č. 132/2021 Z. z., zákona č. 455/2021 Z. z., zákona č. 246/2022 Z. z., 
zákona č. 429/2022 Z. z., zákona č. 183/2023 Z. z., zákona č. 331/2023 Z. z., 
zákona č. 364/2024 Z. z. a zákona č. …/2026 Z. z. sa mení a dopĺňa takto:

1. V § 2 sa odsek 2 dopĺňa písmenami ag) až ao), ktoré znejú:

„ag) testovacou prevádzkou overovanie základnej funkčnosti automatizovaného systému riadenia, bezpečnostných vlastností vozidla a technickej kompatibility vozidla mimo pozemných komunikácií prístupných verejnosti,
ah) operačnou oblasťou použitia vymedzený súbor podmienok, najmä geografických, dopravných, časových, poveternostných a environmentálnych, v ktorých je automatizovaný systém riadenia určený na vykonávanie dynamickej úlohy riadenia,
ai) minimálnym bezpečným stavom stav, pri ktorom prevádzka plne automatizovaného vozidla neohrozuje život, zdravie, majetok ani bezpečnosť a plynulosť cestnej premávky,
aj) riadiacim centrom technické a organizačné pracovisko zabezpečujúce technický dohľad nad prevádzkou plne automatizovaných vozidiel,
ak) operátorom dohľadu osoba vykonávajúca dohľad nad prevádzkou plne automatizovaného vozidla bez priameho vedenia vozidla,
al) technickým dohľadom súbor organizačných a technických opatrení zabezpečujúcich monitorovanie prevádzky plne automatizovaného vozidla a možnosť zásahu do riadenia,
am) záznamovým systémom systém zaznamenávajúci údaje o prevádzke vozidla, režime riadenia, zásahoch do riadenia a udalostiach významných pre posúdenie bezpečnosti prevádzky,
an) zásahom do riadenia úkon osoby alebo externý povel, ktorý bezprostredne mení vedenie vozidla, činnosť automatizovaného systému riadenia alebo prevádzkový stav plne automatizovaného vozidla,
ao) bezpečnostnou udalosťou udalosť, ktorá má alebo môže mať vplyv na bezpečnosť prevádzky plne automatizovaného vozidla.“.

2. Za § 48 sa vkladá § 48a, ktorý vrátane nadpisu znie:

„§ 48a
Testovacia prevádzka
(1) Testovaciu prevádzku možno vykonávať len v priestore, ktorý je organizačne a technicky zabezpečený tak, aby počas nej nedošlo k ohrozeniu života, zdravia, majetku alebo životného prostredia.

(2) Výsledok testovacej prevádzky sa zaznamená v správe o výsledkoch testovacej prevádzky.“.

3. V § 49 ods. 3 druhej vete sa za slovo „premávky“ vkladajú slová „podľa § 48a“.

4. Za § 49 sa vkladajú § 49a až 49f, ktoré vrátane nadpisov znejú:

„§ 49a
Licencia prevádzkovateľa plne automatizovaného vozidla

(1) Po úspešnom vykonaní testovacej prevádzky podľa § 48a a po získaní povolenia skúšobnej prevádzky plne automatizovaného vozidla môže držiteľ povolenia skúšobnej prevádzky takéhoto vozidla požiadať ministerstvo dopravy o udelenie licencie prevádzkovateľa plne automatizovaného vozidla.
 

(2) Návrh na udelenie licencie prevádzkovateľa musí obsahovať
a) určenie podmienok, najmä geografických, dopravných, časových, poveternostných a environmentálnych, v ktorých je automatizovaný systém riadenia určený na vykonávanie dynamickej úlohy riadenia plne automatizovaného vozidla v reálnom čase, najmä riadenie smeru a rýchlosti a reakcia na dopravnú situáciu,
b) návrh detailných úsekov alebo území pre skúšobnú prevádzku, 
c) opis riadiaceho centra,
d) opis spôsobu zabezpečenia technického dohľadu,
e) opis systému zberu, uchovávania a poskytovania údajov,
f) prevádzkovú dokumentáciu automatizovaného systému riadenia plne automatizovaného vozidla,
g) záväzné stanovisko príslušného orgánu Policajného zboru z hľadiska bezpečnosti a plynulosti cestnej premávky k navrhovaným úsekom alebo územiam, trase a času prevádzky, ak sa určujú už v návrhu na udelenie licencie prevádzkovateľa.

(3) Ministerstvo dopravy rozhoduje o udelení licencie prevádzkovateľa na základe záväzného stanoviska príslušného orgánu Policajného zboru podľa odseku 2 písm. g).

(4) Ministerstvo dopravy vydá licenciu prevádzkovateľa, ak je návrh podľa odsekov 1 a 2 úplný a ak prevádzka plne automatizovaného vozidla nepredstavuje ohrozenie bezpečnosti, životného prostredia alebo verejného zdravia. Ministerstvo dopravy návrh zamietne vždy, ak bola žiadateľovi v minulosti zrušená licencia prevádzkovateľa z dôvodov podľa odseku 9 písm. b), c) alebo  písm. d).

(5) Ministerstvo dopravy v licencii prevádzkovateľa určí podmienky prevádzky, obmedzenia prevádzky a prípadne aj zberu určených údajov z povolenej prevádzky.

(6) Držiteľ licencie prevádzkovateľa je povinný
a) prevádzkovať v cestnej premávke plne automatizované vozidlo len na základe platnej licencie prevádzkovateľa a preukázať sa ňou kontrolným orgánom v cestnej premávke,
b) zabezpečiť, aby počas prevádzky plne automatizovaného vozidla nedošlo k ohrozeniu bezpečnosti, životného prostredia alebo verejného zdravia,
c) zabezpečiť výkon technického dohľadu prostredníctvom riadiaceho centra,
d) zabezpečiť nepretržitú dostupnosť technického dohľadu nad prevádzkou plne automatizovaného vozidla v rozsahu primeranom rozsahu prevádzky,
e) zabezpečiť schopnosť operátora dohľadu bez zbytočného odkladu prijať opatrenia potrebné na zaistenie bezpečnej prevádzky alebo dosiahnutie minimálneho bezpečného stavu ,
f) zabezpečiť počas celej doby prevádzky plne automatizovaného vozidla, aby malo toto vozidlo poistenie zodpovednosti za škodu spôsobenú prevádzkou motorového vozidla,
g) oznámiť ministerstvu dopravy zmenu podmienok, na základe ktorých bola vydaná licencia prevádzkovateľa, a to do 15 dní odo dňa, keď zmena nastala,
h) sprístupniť ministerstvu dopravy zozbierané údaje z povolenej prevádzky, ak tak ministerstvo určí v licencii prevádzkovateľa.

(7) Operátorom dohľadu smie byť len fyzická osoba staršia ako 18 rokov, ktorá je držiteľom vodičského oprávnenia na vedenie vozidiel príslušnej skupiny po dobu aspoň troch rokov a je v pracovnoprávnom vzťahu k držiteľovi licencie prevádzkovateľa. Operátor dohľadu smie vykonávať dohľad nad viacerými plne automatizovanými vozidlami súčasne; podmienky sa určia v povolení skúšobnej prevádzky a v licencii prevádzkovateľa. 

(8) Operátor dohľadu je povinný
a) vykonávať dohľad nad prevádzkou plne automatizovaného vozidla spôsobom umožňujúcim včasné prijatie opatrenia potrebného na zabezpečenie bezpečnosti prevádzky alebo na dosiahnutie minimálneho bezpečného stavu,
b) vykonať zásah do riadenia plne automatizovaného vozidla, ak je to nevyhnutné na ochranu života, zdravia, majetku a bezpečnosti alebo plynulosti cestnej premávky alebo ak by mohlo dôjsť k prekročeniu operačnej oblasti použitia,
c) vykonávať dohľad nad prevádzkou plne automatizovaného vozidla výlučne z územia Slovenskej republiky,
d) absolvovať príslušné školenie týkajúce sa plne automatizovaného vozidla u výrobcu tohto vozidla alebo osoby ním poverenej,
e) vykonávať dohľad nad prevádzkou plne automatizovaného vozidla z riadiaceho centra.

(9) Ministerstvo dopravy zruší licenciu prevádzkovateľa, ak
a) o to držiteľ licencie prevádzkovateľa požiada,
b) zistí, že licencia prevádzkovateľa bola udelená na základe nepravdivých údajov alebo podkladov o splnení podmienok na jej udelenie,
c) zistí, že prevádzka plne automatizovaného vozidla predstavuje ohrozenie bezpečnosti, životného prostredia alebo verejného zdravia, alebo
d) držiteľ licencie prevádzkovateľa opakovane alebo závažným spôsobom porušil povinnosti podľa zákona alebo podmienky určené v licencii prevádzkovateľa.

(10) Preprava nebezpečných vecí podľa osobitného predpisu48a) automatizovanými vozidlami sa zakazuje.



§ 49b
Schválenie prevádzky plne automatizovaného vozidla

(1) Prevádzku plne automatizovaného vozidla na účel poskytovania služieb prepravy osôb alebo tovaru možno vykonávať len na základe
a) licencie prevádzkovateľa podľa § 49a a
b) schválenia prevádzky vydaného ministerstvom dopravy.

(2) Schválenie prevádzky sa vydáva pre konkrétny typ alebo skupinu vozidiel, automatizovaný systém riadenia, operačnú oblasť použitia a vymedzené komunikácie alebo územia.

(3) Schválenie prevádzky obsahuje najmä
a) vymedzenie komunikácií alebo území, na ktorých možno plne automatizované vozidlo prevádzkovať,
b) prevádzkové podmienky a obmedzenia prevádzky plne automatizovaného vozidla,
c) podmienky technického dohľadu a riadiaceho centra,
d) podmienky zberu, uchovávania a poskytovania údajov,
e) rozsah a lehoty podávania správ o prevádzke.

(4) Ministerstvo dopravy rozhoduje o schválení prevádzky na základe záväzného stanoviska príslušného orgánu Policajného zboru z hľadiska bezpečnosti a plynulosti cestnej premávky.


§ 49c
Vymedzenie komunikácií a území

(1) Ministerstvo dopravy môže rozhodnutím určiť úseky komunikácií alebo územia vhodné na skúšobnú prevádzku alebo prevádzku plne automatizovaných vozidiel; ministerstvo vedie a zverejňuje zoznam týchto úsekov komunikácií a území.

(2) Pred vydaním rozhodnutia podľa odseku 1 si ministerstvo dopravy vyžiada stanovisko správcu komunikácie; ak sa určenie týka územia obce, vyžiada si aj stanovisko dotknutej obce. Pri určovaní úsekov komunikácií alebo územia na skúšobnú prevádzku plne automatizovaného vozidla si ministerstvo dopravy vyžiada záväzné stanovisko príslušného orgánu Policajného zboru k skúšobnej prevádzke plne automatizovaného vozidla v určenom čase, na určenom území alebo na určenej trase z hľadiska ovplyvnenia bezpečnosti a plynulosti cestnej premávky.

§ 49d
Prevádzková dokumentácia a riadiace centrum

(1) Držiteľ licencie prevádzkovateľa je povinný vypracovať a udržiavať aktuálnu prevádzkovú dokumentáciu, ktorá obsahuje najmä
a) opis automatizovaného systému riadenia,
b) operačnú oblasť použitia,
c) postupy pri mimoriadnych udalostiach,
d) postupy technického dohľadu,
e) organizačné zabezpečenie prevádzky.

(2) Riadiace centrum technicky a organizačne zabezpečuje nepretržitý technický dohľad, komunikáciu s orgánmi verejnej moci a identifikáciu osoby vykonávajúcej operátora dohľadu.

(3) Držiteľ licencie prevádzkovateľa je povinný na požiadanie sprístupniť prevádzkovú dokumentáciu ministerstvu dopravy a Policajnému zboru v rozsahu potrebnom na výkon ich pôsobnosti.

§ 49e
Operačná oblasť použitia, prechod riadenia a minimálny bezpečný stav

(1) Plne automatizované vozidlo možno prevádzkovať len v rámci určenej operačnej oblasti použitia.

(2) Držiteľ licencie prevádzkovateľa je povinný zabezpečiť, aby automatizovaný systém riadenia neumožnil prevádzku mimo operačnej oblasti použitia; ak dôjde k jej prekročeniu, musí bezodkladne zabezpečiť dosiahnutie minimálneho bezpečného stavu.

(3) Plne automatizované vozidlo musí byť schopné dosiahnuť minimálny bezpečný stav aj v prípade poruchy systému, prekročenia operačnej oblasti použitia alebo ak nemožno zabezpečiť včasný zásah operátora dohľadu.

(4) Ak automatizovaný systém riadenia zistí, že nie je schopný pokračovať v bezpečnom riadení, musí bezodkladne vydať výzvu na zásah operátora dohľadu, ak to povaha systému pripúšťa, alebo zabezpečiť dosiahnutie minimálneho bezpečného stavu.

§ 49f
Záznamový systém, údaje a oznamovanie udalostí

(1) Plne automatizované vozidlo prevádzkované na základe licencie prevádzkovateľa musí byť vybavené záznamovým systémom zaznamenávajúcim údaje o režime riadenia, zásahoch do riadenia, prevádzkovom stave vozidla a udalostiach významných pre posúdenie bezpečnosti prevádzky.

(2) Držiteľ licencie prevádzkovateľa je povinný zabezpečiť, aby údaje podľa odseku 1 boli presné, úplné, uchovávané spôsobom zabraňujúcim ich zmene, strate alebo zničeniu a aby boli dostupné orgánom verejnej moci v rozsahu podľa tohto zákona.

(3) Držiteľ licencie prevádzkovateľa je povinný bezodkladne oznámiť ministerstvu dopravy a Policajnému zboru dopravnú nehodu alebo bezpečnostnú udalosť, ak sa týka prevádzky plne automatizovaného vozidla.

(4) Ministerstvo dopravy a Policajný zbor sú oprávnené požadovať od držiteľa licencie prevádzkovateľa, operátora dohľadu a osoby zabezpečujúcej riadiace centrum údaje, technickú dokumentáciu a vysvetlenia potrebné na objasnenie dopravnej nehody, bezpečnostnej udalosti alebo na výkon štátneho dozoru.“.

Poznámka pod čiarou k odkazu 48a znie:
„48a ) § 34 až 39 zákona č. 56/2012 Z. z. o cestnej doprave v znení neskorších predpisov.“.


5. V § 92 ods. 9 sa slová „ods. 13“ nahrádzajú slovami „ods. 14“.

6. V § 136 sa odsek 3 dopĺňa písmenom l), ktoré znie:

„l) podrobnosti o prevádzke plne automatizovaných vozidiel v tomto rozsahu:
1.	náležitosti správy o výsledkoch testovacej prevádzky podľa § 48a, 
2.	technické a organizačné požiadavky na riadiace centrum, 
3.	podrobnosti o technickom dohľade, 
4.	rozsah zaznamenávaných údajov, lehotách ich uchovávania a spôsobe ich sprístupňovania orgánom verejnej moci.“.



7. V § 148 sa za odsek 9 vkladá nový odsek 10, ktorý znie:

„(10) Ministerstvo dopravy uloží pokutu
a) držiteľovi licencie prevádzkovateľa od 5 000 eur do 50 000 eur, ak držiteľ licencie prevádzkovateľa poruší niektorú z povinnosti podľa § 49a ods. 6, § 49e ods. 1 až 3 a § 49f ods. 1 až 3,
b) operátorovi dohľadu od 1 000 eur do 5 000 eur, ak operátor dohľadu poruší niektorú z povinností podľa § 49a ods. 8,
c) tomu kto, prevádzkuje plne automatizované vozidlo bez licencie prevádzkovateľa od 5000 eur do 50 000 eur.“. 
Doterajšie odseky 10 až 31 sa označujú ako odseky 11 až 32.

8. V § 148 ods. 22 sa slová „až 11, ods. 12 písm. b) a ods. 20“ nahrádzajú slovami „až 12, ods. 13 písm. b) a ods. 21“.

9. V § 148 ods. 23 sa slová „odseky 23 a 24“ nahrádzajú slovami „odseky 24 a 25“.

10. V § 148 ods. 24 sa slová „odseku 12“ nahrádzajú slovami „ odseku 13“.

11. V § 148 ods. 25 sa slová „odsekov 13 až 19“ nahrádzajú slovami „odsekov 14 až 20“.

12. V § 148 ods. 29 sa slová „odseku 13“ nahrádzajú slovami „odseku 12“.

13. V § 148 ods. 30 sa slová „odsekov 1 až 20“ nahrádzajú slovami „odsekov 1 až 21“ a slová „až 11, ods. 12 písm. b), ods. 13 alebo 20“ sa nahrádzajú slovami „až 12, ods. 13 písm. b), ods. 14 alebo ods. 21“.

14. V § 148 ods. 31 sa slová „odseku 20“ nahrádzajú slovami „odseku 21“.

15. V § 149 ods. 1 až 3 sa slová „ods. 12 písm. a) alebo ods. 13 až 19“ nahrádzajú slovami „ods. 13 písm. a) alebo ods. 14 až 20“.

16. V § 149 ods. 4 sa slová „23 až 28“ nahrádzajú slovami „24 až 29“.



Čl. IV

Tento zákon nadobúda účinnosť 1. novembra 2026.

